# ΕΓΓΡΑΜΜΑΤΙΣΜΟΣ ΣΤΗ ΔΙΑΦΗΜΙΣΗ

**Επισκόπηση Μαθήματος**

Το μάθημα «Εγγραμματισμός στη διαφήμιση» (advertising literacy) εξερευνά το ζήτημα της αναγνώρισης, ανάλυσης και κριτικής αξιολόγησης διαφημιστικών μηνυμάτων.

Το συγκεκριμένο μάθημα αναπτύχθηκε από το ΔΗΜΟΤΙΚΟ ΣΧΟΛΕΙΟ ΒΟΡΟΚΛΗΝΗΣ ως μέρος του έργου «Προάγοντας την Ψηφιακή Πολιτειότητα στο Δημοτικό Σχολείο» στο πλαίσιο του χρηματοδοτούμενου προγράμματος ERASMUS+.

**Στόχοι Μαθήματος**

* Να μπορούν να αναγνωρίζουν τι είναι διαφήμιση
* Να αναφέρουν τους στόχους των διαφημίσεων
* Να αναφέρουν που συναντάμε διαφημίσεις
* Να αναλύουν τον τρόπο με τον οποίο σκέφτονται οι διαφημιστές
* Να δημιουργούν τη δική τους διαφήμιση για ένα δικό τους προϊόν

**Βασικό λεξιλόγιο**

Διαφήμιση= «Οποιαδήποτε μορφή πληρωμένης επικοινωνίας με αναγνωρίσιμο χορηγό».

Αγορά-στόχος=Η αγορά στόχος είναι η ομάδα παραληπτών στους οποίους απευθύνεται ένα συγκεκριμένο προϊόν ή υπηρεσία.

**Πορεία Μαθήματος**

|  |  |  |
| --- | --- | --- |
| **Διαφάνειες** | **Οδηγίες Σχεδιασμού Μαθήματος** | **Διάρκεια** |
| **#1** | Σκοπός αυτής της ενότητας είναι να εισάγουμε τα παιδιά στην έννοια της διαφήμισης. Αναμένεται από τα παιδιά να κατανοήσουν τη διαφήμιση ως έννοια στην πιο βασική της μορφή ως ένα εργαλείο που βοηθά τις εταιρείες/διαφημιζόμενους να επικοινωνήσουν με τα άτομα/αγοραστές |  |
| **#2** | Πρώτο θέμα είναι ο ορισμός της διαφήμισης. Θα ήταν καλό να γίνει αρχικά εισαγωγή στο θέμα θέτοντας το ως ερώτηση στα παιδιά: * «Τι πιστεύετε ότι είναι η διαφήμιση;», «Μπορείτε να μου εξηγήσετε τι σημαίνει η λέξη διαφήμιση;», «Έχετε δει ποτέ διαφημίσεις;»

Αναμένουμε ότι τα παιδιά θα κάνουν αναφορά στη διαφήμιση ως ένα εργαλείο που έχει σκοπό να πουλήσει ή να ενημερώσειΑνάλογα με την ηλικία των παιδιών μπορούμε να μπούμε σε περισσότερες λεπτομέρειες και να προσεγγίσουμε τον ορισμό με πιο κριτικό τρόπο.* Ο επίσημος ορισμός της διαφήμισης είναι «Οποιαδήποτε μορφή πληρωμένης επικοινωνίας με αναγνωρίσιμο χορηγό».
 |  |
| **#3** | Στη συνέχεια δίνουμε στα παιδιά τον ορισμό. Έμφαση δίνεται στο γεγονός ότι οι εταιρείες πληρώνουν για να τοποθετήσουν τις διαφημίσεις στα διάφορα μέσα.Στα πλαίσια αυτού του μέρους της δραστηριότητας τα παιδιά ενθαρρύνονται να μοιραστούν μαζί μας τις εμπειρίες τους με τη διαφήμιση, να θυμηθούν διαφημίσεις που έχουν δει και να περιγράψουν στοιχεία που τους αρέσουν ή δεν τους αρέσουν στις διαφημίσεις. Σκοπός είναι να κατανοήσουν τα παιδιά την έννοια συνδέοντας την με προσωπικά τους βιώματα για να μπορέσουν να κατανοήσουν καλύτερα τις επόμενες έννοιες.Επίσης τα παιδιά ενθαρρύνονται να αναγνωρίσουν τα διάφορα μέσα επικοινωνίας |  |
| **#4-6** | ΣΥΖΗΤΗΣΤΕ με τα παιδιά ποιος μπορεί να είναι ο σκοπός μιας διαφήμισης. |  |
| **#7-8** | ΔΙΕΥΡΕΥΝΗΣΤΕ με τα παιδιά ποια είναι τα πλεονεκτήματα και τα μειονεκτήματα των διαφημίσεων για τους διαφημιστές αλλά και τους καταναλωτές. Τα παιδιά χωρίζονται σε 4 ομάδες και κάθε ομάδα καλείται να γράψει σε χαρτάκια post it πλεονεκτήματα και μειονεκτήματα.  |  |
| **#9 - #27** | ΠΡΟΤΡΕΨΤΕ τα παιδιά να αναφέρουν που έχουν συναντήσει διαφημίσεις. Στη συνέχεια παρουσιάστε τις διαφάνειες με συζήτηση για το πού και πώς μπορεί να εμφανιστεί μια διαφήμιση.  |  |
| **#28- #36** | ΚΑΛΕΣΤΕ τα παιδιά να αναφέρουν το πώς μπορεί να σκέφτονται οι διαφημιστές. Δείξτε στα παιδιά ένα ένα τα προϊόντα των διαφημίσεων και γίνεται συζήτηση για το που απευθύνεται κάθε διαφήμιση και με ποιον τρόπο ο διαφημιστής στήνει τη διαφήμιση έτσι ώστε να πετυχαίνει την αγορά-στόχο του.  |  |
| **#39-#43** | ΚΑΛΕΣΤΕ τα παιδιά να φτιάξουν το δικό τους προϊόν και να το διαφημίσουν. * Χωρισμός σε ομάδες 3 παιδιών
* Η κάθε ομάδα θα πάρει από μια άδεια συσκευασία
* Η κάθε ομάδα θα πρέπει να δημιουργήσει/σχεδιάσει τη συσκευασία του προϊόντος της και να σκεφτεί τα ακόλουθα:

-Ποιο είναι το προϊόν μας; Σε ποιους θέλουμε να μιλήσουμε; Παράδειγμα: σε μεγάλους ή παιδιά;-Τι θέλουμε να πούμε για το προϊόν μας; Τι το κάνουν καλύτερο από άλλα προϊόντα;-Τι θέλουμε να πετύχουμε;Να πουλήσουμε; Να θυμίσουμε; Να ενημερώσουμε;Ποια θα είναι η κύρια μας ιδέα -Τι θα βάλουμε πάνω στη συσκευασία (Χρώματα, εικόνες, λόγια)-Ποιο θα είναι το σλόγκαν μας;Για παράδειγμα: Άλφαμεγα: Λατρεία αυτές οι υπεραγορές! Λατρεία!<https://www.youtube.com/watch?v=vh2E4GsbFTw>  |  |

Lessons are shareable with attribution for non-commercial use only, and if remixed, must distributed under the same license